Príloha č. 1 k Rozhodnutiu č.: **033/R/22-S**

#### PÍSOMNÁ INFORMÁCIA PRE POUŽÍVATEĽOV

Názov vet. prípravku : **FELIWAY® *Friends* náplň**

Výrobca : Ceva Santé Animale, La Ballastiére, 33501 Libourne, Cedex, Francúzsko.

Držiteľ

rozhodnutia o schválení : CEVA ANIMAL HEALTH SLOVAKIA, s. r. o., Prievozská 5434/6A, 821 09 Bratislava – mestská časť Ružinov, Slovenská republika.

Zloženie : Analóg mačacieho upokojujúceho feromónu (C.A.P.)……..2 %

Izoparafinický uhľovodík q.s. …….............…..…….........48 ml

Jedna 48 ml náplň vydrží až 30 dní a nepretržite uvoľňuje feromóny na ploche do 70 m2.

Popis vet. prípravku : Bezfarebná číra kvapalina.

Druh a kategória

zvierat : Mačky.

Charakteristika : **FELIWAY**® ***Friends*** uvoľňuje upokojujúce feromóny.

Mačky po pôrode prirodzene produkujú feromóny, ktoré sú mačatami detekované z okolitého prostredia. Tieto feromóny majú na mačatá upokojujúci účinok a podporujú vytváranie vzájomných vzťahov medzi nimi. Upokojujúci feromón má rovnaký účinok aj na dospelé mačky. **FELIWAY**® ***Friends*** pomáha obnoviť harmóniu medzi mačkami v spoločnej domácnosti, obmedziť napätie, konflikty a bitky.

FELIWAY® *Friends* je bezpečný:

* pri používaní podľa odporúčania,
* pri používaní v kombinácii s inými liekmi alebo prípravkami,
* vo všetkých obdobiach života, od mačiatok až po staršie mačky.

FELIWAY® *Friends* NIE je liek spôsobujúci útlm ani liek na upokojenie.

FELIWAY® *Friends* je určený len pre mačky. Tento feromón dokážu rozpoznať len mačky. Neúčinkuje na psy a ľudí.

Oblasť použitia : FELIWAY® *Friends* sa neodporúča používať na tlmenie otvorenej agresivity medzi mačkami alebo voči majiteľovi. V niektorý prípadoch sa môže vyžadovať doplnková behaviorálna liečba a/alebo úprava prostredia, preto je potrebné navštíviť veterinárneho lekára alebo odborníka špecializujúceho sa na správanie zvierat. Ak sa objavia prejavy ochorenia, navštívte veterinárneho lekára.

Spôsob použitia : Difuzér zapojte v miestnosti, kde vaša mačka trávi najviac času.

Na dosiahnutie optimálnych výsledkov nechajte difuzér zapojený nepretržite a používajte ho najmenej 30 dní.

**Zapájajte len do správne fungujúcich elektrických zásuviek s napätím 220 V.**

**NEPOUŽÍVAJTE** s predlžovacími káblami, adaptérmi alebo meničmi napätia.

Feromóny FELIWAY® *Friends* sa šíria po miestnosti pomocou vyhrievaného difuzéra, ktorý môže byť na dotyk teplý. Niektorí ľudia môžu počas prvých hodín používania vnímať z difuzéra slabú vôňu.

Obrázok, na ktorom je prázdne, kuchynské spotrebiče

Automaticky generovaný popis 220 V v EÚ

Biely difuzér LMH19 s označením CEVA

Upozornenia : **NEBEZPEČENSTVO**

****

Obsahuje: uhľovodíky C14 – C19, izoalkány, cyklické zlúčeniny, < 2 % aromatických látok.

Po požití a vniknutí do dýchacích ciest môže byť smrteľný.

Nebezpečenstvo je spojené s prienikom tekutiny do dýchacích ciest po požití a neúmyselnom prehltnutí.

**UCHOVÁVAŤ MIMO DOHĽADU A DOSAHU DETÍ.**

Ak je potrebná lekárska pomoc, majte pri sebe obal alebo etiketu prípravku.

Pred použitím si prečítajte písomnú informáciu pre používateľov.

V PRÍPADE POŽITIA: okamžite zavolajte do TOXIKOLOGICKÉHO INFORMAČNÉHO CENTRA alebo lekárovi. NEVYVOLÁVAJTE vracanie.

Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Nepotrebné elektrické zariadenia sa nesmú likvidovať s komunálnym odpadom.

**Je potrebné dohliadnuť na deti, aby bolo zaručené, že sa nebudú s prípravkom hrať.**

Tento prípravok nie je určený na používanie osobami (vrátane detí) so zníženými telesnými, zmyslovými alebo duševnými schopnosťami, prípadne s nedostatkom skúseností a vedomostí, pokiaľ osoba zodpovedná za ich bezpečnosť na nich nedohliada alebo ich nepoučila o používaní tohto prípravku.

Tento prípravok môžu používať deti vo veku od 8 rokov a osoby so zníženými telesnými, zmyslovými alebo duševnými schopnosťami alebo nedostatkom skúseností a znalostí, pokiaľ sú pod dohľadom dospelej osoby alebo dostali inštruktáž o používaní prípravku bezpečným spôsobom a rozumejú možnému nebezpečenstvu. Deti sa nesmú s prípravkom hrať. Čistenie a údržbu nesmú vykonávať deti bez dohľadu.

Tento prípravok sa má používať len s odporúčaným odparovacím médiom. Použitie iných látok môže viesť k riziku toxického účinku alebo vzniku požiaru.

Povrch prístroja dosahuje vysokú teplotu, aby sa zabezpečilo odparovanie účinnej látky – nedotýkajte sa prístroja počas používania. Nepokúšajte sa o opravu alebo úpravy prístroja. Pri čistení prístroj odpojte zo siete a poutierajte suchou handričkou. Tento prípravok nie je hračka. Uchovávať mimo dohľadu a dosahu detí. Určený len na použitie dospelými osobami. Pri používaní sa má prístroj nechávať vo zvislej polohe. NEPRIPÁJAJTE prístroj: pod žiadne elektrické zariadenie, pod nábytok ani pod akýkoľvek predmet vyčnievajúci zo steny, k rozdvojkám/adaptérom alebo predlžovacím káblom. MINIMÁLNA ZVISLÁ VZDIALENOSŤ nad difuzérom = 1,20 m. Nedodržanie môže spôsobiť zhoršenie alebo zablokovanie difúzie prípravku a zanechanie zvyškových stôp. NEPONÁRAJTE do vody. NEZAPÁJAJTE hore dnom.

Elektrické zariadenie vymieňajte každých 6 mesiacov.

Na tento prípravok sa vzťahuje smernica 2012/19/ES o odpade z elektrických a elektronických zariadení. Cieľom tejto smernice je znížiť množstvo vyrábaných elektrických a elektronických zariadení a každého povzbudiť k ich opätovnému používaniu, recyklácii a zužitkovaniu.

Používajte LEN FELIWAY® *Friends* náplne. Spoločnosť Ceva nenesie zodpovednosť za škody, poranenia alebo nedostatočné výsledky spôsobené použitím akýchkoľvek iných náplní v difuzéroch od spoločnosti Ceva.

USCHOVAJTE SI TIETO POKYNY.

Podrobnejšie bezpečnostné pokyny sú k dispozícii na stránke [www.feliway.com](http://www.feliway.com).

Poznámka : Pre viac informácií navštívte stránku [**www.feliway.com**](http://www.feliway.com)**.**

Veľkosť balenia : Kompletné balenie: 1 difuzér + 1 náplň (48 ml).

Spôsob uchovávania : Uchovávať mimo dohľadu a dosahu detí.

Čas použiteľnosti : Čas použiteľnosti je uvedený na obale.

Označenie : Len pre zvieratá!

Bez predpisu veterinárneho lekára.

Schvaľovacie číslo: 033/R/22-S

Patentovaná technológia

Príloha č. 2 k Rozhodnutiu č.: **033/R/22-S**

**Vonkajší obal = papierová skladačka**

**FELIWAY® *Friends***

Náplň

**Pre spokojné mačky**

**Na navodenie trvalej harmónie**

Pomáha zmierniť napätie medzi mačkami v domácnosti

30 DNÍ

48 ml



Na použitie s difuzérom\*

**FELIWAY® *Friends*** náplň používajte len do originálneho **FELIWAY® *Friends*** difuzéra.

\*Difuzér sa predáva samostatne.

**Zloženie:**

Analóg mačacieho upokojujúceho feromónu (C.A.P.) …….. 2 %

Izoparafinický uhľovodík q.s. …..……..……..................... 48 ml

Jedna 48 ml **FELIWAY® *Friedns*** náplň vydrží až 30 dní a nepretržite uvoľňuje feromóny na ploche do 70 m2.

****

**NEBEZPEČENSTVO**

Obsahuje: uhľovodíky, C14 – C19, izoalkány, cyklické zlúčeniny, < 2 % aromatických látok.

Po požití a vniknutí do dýchacích ciest môže byť smrteľný.

**UCHOVÁVAŤ MIMO DOHĽADU A DOSAHU DETÍ.**

Nebezpečenstvo je spojené s prienikom tekutiny do dýchacích ciest po požití a neúmyselnom prehltnutí.

Ak je potrebná lekárska pomoc, majte pri sebe obal alebo etiketu prípravku.

Pred použitím si prečítajte písomnú informáciu pre používateľov.

V PRÍPADE POŽITIA: okamžite zatelefonujte do TOXIKOLOGICKÉHO INFORMAČNÉHO CENTRA alebo lekárovi. NEVYVOLÁVAJTE vracanie.

Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Nepotrebné elektrické zariadenia sa nesmú likvidovať s komunálnym odpadom.

CEVA ANIMAL HEALTH SLOVAKIA, s. r. o.

Prievozská 5434/6A

821 09 Bratislava – mestská časť Ružinov

Slovenská republika

Schvaľovacie číslo: 033/R/22-S

[www.feliway.com](http://www.feliway.com)

Patentovaná technológia

*Lot.:*

*Exp.:*